Il-Gvern ħejja rapport dwar l-iżvilupp tal-prodott turistiku li għandu jwassal biex jitjieb dan il-prodott u l-esperjenza tat-turisti li jżuru l-pajjiż. Il-Ministru tat-Turiżmu Karmenu Vella qal li l-Gvern ħass li jħejji dan ir-rapport għax minkejja li sena wara l-oħra t-turiżmu qed ikun wieħed rekord f’dak li għandu x’jaqsam ma’ numru ta’ turisti li jiġu, ma jridx jaħseb li l-affarijiet se jibqgħu dejjem hekk u jrid dejjem itejjeb il-prodott biex t-turiżmu jibqa’ miexi ‘il quddiem. Qal li l-Gvern jrid li li jintlaħqu l-aspettaivi tat-turisti, b’hekk dan ir-rapport jelenka swieq ġodda fejn dan il-Gvern għandu jimraħ filwaqt li jgħolli l-livell tas-swieq diġa’ eżistenti. Fost l-oħrajn semma kif wieħed irid joffri attivitajiet u prodotti turistiċi addattati għas-Sajf u oħrajn addattati għax-Xitwa. Wieħed irid jara wkoll li jiġi offrut servizz għal dak it-turist li jzur il-gżira waħdu u oħrajn li jiġu fi gruppi, għax il-bżonnijiet huma differenti. Ir-rapport janaliżża wkoll fost l-oħrajn kif it-tibdil fil-klima jaffettwa t-turiżmu u jipproponi numru ta’ miżuri biex dawk fis-settur ikunu jistgħu jibnu binijiet aktar favur l-ambjent. Ir-rapport ħa konsiderazzjoni wkoll tal-istħarriġ tal-Awtorità Maltija tat-Turiżmu li janaliżża l-aspetti negattivi u pożittivi tat-turist f’Malta. Id-dokument jipprovdi fost l-oħrajn pjan biex fil-ġimgħat u xhur tax-Xitwa jkun hemm numru ta’ attiviatjiet li jservu wkoll ta’ attrazzjoni turistika. Id-dokument jaghmel analiżi t’Għawdex, il-lukandi, r-ristoranti u l-bżonn ta’ aktar sħubija bejn il-Gvern u l-privat fit-turiżmu. Id-dokument jipproponi wkoll li jsiru aktar kampanji ta’ reklamar iffukatti fuq ċerti setturi.